  Туспуктэм: Константин Вознесенских Анжелика Тихонова корреспондент 2-тӥ гудырикошконэ Ижкарын Омыр десант войскоослэсь нуналзэс пусъёзы. Со сярысь Ижкар администрацилэн пресс-службаез ивортӥз. Сӥё-дано ужрад 10 часын Ожгар но уж данлыкъя монумент дорын митинг бордысен кутскоз. Омыр десант войскоосысь ветеранъёс, ожгарчиос, кадетъёс Ялан ӝуась тыл доры сяська понозы но службазы дыръя бырем эшъёссэс буре ваёзы. 10 час 30 минутэ ужрадэ люкаськемъёс Нылпи творчествоя дворец дорысь Афганистанын, Чечняын но мукет интыысь ожмаськонъёсын бырем ожгарчиослы синпелет доры вамыштозы. Мынон вакытазы, 10 час 20 минутысен 10 час 30 минутозь, Коммунаръёслэн, Лихвинцев нимо, Пушкинской, Свободы, Бородин нимо, Максим Горький нимо, Карл Маркс нимо, Милиционной урамъёс кузя машинаослы сюресъёсты ворсалозы. Интернационалист-ожгарчилы синпелет дорын сӥё-дано митинг 11 час 30 минутэ кутскоз. Тегъёс: Удмуртия ожгарчиос Ижкар Мерлык  